Source: http://www.tolnamegye.hu/fooldal/hirek/hirdetmeny-birosagi-ulnokok-megvalasztasarol
Timestamp: 2019-03-19 23:09:50
Document Index: 23870759

Matched Legal Cases: ['bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ']

Tolna Megye: HIRDETMÉNY BÍRÓSÁGI ÜLNÖKÖK MEGVÁLASZTÁSÁRÓL
Főoldal Hírek HIRDETMÉNY BÍRÓSÁGI ÜLNÖKÖK MEGVÁLASZTÁSÁRÓL
Az ülnököket a bíróság - esetünkben a Szekszárdi Törvényszék, Szekszárdi Közigazgatási és Munkaügyi Bíróság - illetékességi területén lakóhellyel rendelkező nagykorú magyar állampolgárok, a bíróság illetékességi területén működő helyi önkormányzatok és az egyesületek - pártok kivételével - jelölik.
A fiatalkorúak büntető ügyeiben eljáró bíróság - esetünkben a Szekszárdi Törvényszék - pedagógus ülnökeit a bíróság illetékességi területén működő alapfokú és középfokú nevelési-oktatási intézmények tantestületei jelölik.
A fiatalkorúak büntető ügyeiben eljáró bíróság - esetünkben a Szekszárdi Törvényszék - nem pedagógus ülnökeit a bíróság illetékességi területén működő egyesületek – kivéve a pártokat -, a foglalkozásuk szerinti érdek-képviseleti szervek, valamint őket a büntetőeljárásról szóló 2017. évi XC. törvény (továbbiakban: Be.) 680. § (5) bekezdés c) pontja szerinti munkakörben foglalkoztató, vagy korábban foglalkoztató szervezetek jelölik.
A közigazgatási és munkaügyi bíróság - esetünkben a Szekszárdi Közigazgatási és Munkaügyi Bíróság - ülnökeit elsősorban a munkavállalók és a munkaadók érdekképviseleti szervei jelölik.
A Bjt. 212. § (1) bekezdése alapján ülnöknek az a 30. évét betöltött magyar állampolgár választható meg, aki nem áll a cselekvőképességet érintő gondnokság, vagy támogatott döntéshozatal hatálya alatt, továbbá büntetlen előéletű és nem áll közügyektől eltiltás hatálya alatt sem. Az ülnök jelöléséhez csatolni kell az elfogadó nyilatkozatot is, valamint a büntetlen előéletet igazoló hatósági bizonyítványt. Amennyiben ezen igazolási kötelezettségét a jelentkező elmulasztja, ülnökké megválasztani nem lehet.
A Be. 680. § (5) bekezdésének értelmében a fiatalkorú elleni büntetőeljárásban ülnökként kizárólag
c) a család-, gyermek- és ifjúságvédelmi szolgáltatás, gyámügyi igazgatás keretében az ellátottak gyógyítását, ápolását, foglalkoztatását, fejlesztését, ellátását, nevelését, gondozását vagy szociális segítését, a gyermek sorsának rendezését közvetlenül szolgáló, egyetemi vagy főiskolai végzettséghez kötött munkakörben dolgozó vagy korábban dolgozó személy vehet részt. A fiatalkorúak büntetőügyeiben eljáró bíróság nem pedagógus ülnökjelöltjének igazolnia kell a megválasztásához szükséges adatokat és tényeket.
A 2015-ben megválasztott ülnökök megbízatása a Bjt. 217. § (1) bekezdése szerint az új ülnökválasztásától számított 30 nap elteltéve l jár le.
A Tolna Megyei Önkormányzat Közgyűlése a következő négy évre ismét bírósági ülnököket választ az Országos Bírósági Hivatal által meghatározott létszámban.
A Tolna Megyei Önkormányzat Közgyűlése az alábbiak szerint választhat ülnököket:
Fiatalkorúak elleni büntetőeljárásban résztvevő pedagógus és nem pedagógus Törvényszéki ülnök 9 fő
Közigazgatási és munkaügyi bírósági ülnök 14 fő
Osszesen: 23 fő
A jelentkezést a Tolna Megyei Önkormányzati Hivatal Főj egyzői Titkárságán (119-es iroda) lehet a fenti határidőig személyesen leadni vagy postán megküldeni. (postacím: Tolna Megyei Önkormányzat, 7100 Szekszárd, Szent István tér 11-13.)
Az ülnököket a Tolna Megyei Önkormányzat Közgyűlése a 2019. áprilisi soron kívüli ülésén választja meg.
Tájékoztatjuk az állampolgárokat, hogy a törvényszékre, valamint a közigazgatási és munkaügyi bíráságra bírósági ülnököket választ Szekszárd Megyei Jogú Város Önkormányzatának Közgyűlése, továbbá a Tolna Megyei Cigány Nemzetiségi Önkormányzat és a Tolna Megyei Német Nemzetiségi Önkormányzat is.
A jelöléshez és a jelölés elfogadásához szükséges nyomtatvány, valamint az ülnök jogaira és kötelezettségeire vonatkozó tájékoztató a Tolna Megyei Önkormányzat i Hivatal Főjegyzői Titkárságán vagy a www.tolnamegye.hu honlapon beszerezhetők, megtekinthetők és letölthetők. Érdeklődni a 74/505-606-os telefonszámon (dr. Ritter Beáta) is lehet.
- Tájékoztató a bírósági ülnökök választásáról
- Bírósági ülnökké jelölés
Szekszárd, 2019. március 13.